

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

Klasa: 023-05/14-01/03

Urbroj: 2186/012-02/05-14-2

Ivanec, 5. lipnja 2014.

**Z A P I S N I K**

**od 5. lipnja 2014. godine**

sastavljen na 8. sjednici Gradskog vijeća Grada Ivanca održanoj u Gradskoj vijećnici, Trg hrvatskih ivanovaca 9b.

Započeto u 18.30 sati.

Zapisnik vodi: Snježana Canjuga.

Nazočni su bili: Edo Rajh, Mladen Canjuga, Stjepan Držaić, Franjo Dukarić, Jasenka Friščić, Ljubica Friščić, Milena Golubić, Vladimir Lacković, Luka Lančić, Katica Levanić, Dragutin Lukavečki, Dražen Piskač, Ivan Sedlar, Goran Slavinec, Tibor Surjak, Nikolina Vlahek Canjuga, Mirko Žimbrek.

Osim vijećnika nazočni su bili: Milorad Batinić – gradonačelnik od 18,05 sati, Čedomir Bračko i Branko Putarek – zamjenici gradonačelnika, Stanko Rožman, Marina Držaić, Maja Darabuš, Ljiljana Risek – Upravni odjeli Grada Ivanca, Lana Labaš – Poslovna zona Ivanec d.o.o., Mladen Stanko – Ivkom d.d. Ivanec, Suzana Divjak i Ružica Kraš – Dječji vrtić „Ivančice“ Ivanec, Marina Grudenić – Gradska knjižnica i čitaonica „Gustav Krklec“ Ivanec, Mario Kramar – Pučko otvoreno učilište „Đuro Arnold“ Ivanec, Tatjana Daraboš – Radio Ivanec d.o.o., Andreja Loparić – VTV, snimatelj VTV-a, Sandra Županić – Regionalni tjednik Varaždin.

Sjednicu vodi Edo Rajh – predsjednik Gradskog vijeća.

Predsjednik konstatira da je nazočno svih 17 vijećnika pa će se donositi pravovaljane odluke.

Predsjednik Vijeća predlaže za sjednicu dnevni red primljen uz poziv, s obzirom da predlagatelj niti nazočni nemaju prijedloga za izmjenom ili dopunom istog.

Svih 17 nazočnih vijećnika glasovalo je „za“ predloženi dnevni red te predsjednik konstatira da je jednoglasno, sa 17 glasova „za“, usvojen sljedeći

**D N E V N I R E D**

**Aktualni sat**

1. **Zapisnik sa 7. sjednice Gradskog vijeća održane 24. travnja 2014. godine**
2. **Izvješće o financijskom poslovanju Dječjeg vrtića „Ivančice“ Ivanec za 2013. godinu**
3. **Izvješće o radu i financijskom poslovanju Gradske knjižnice i čitaonice „Gustav Krklec“ Ivanec za 2013. godinu**
4. **Izvješće o financijskom poslovanju Pučkog otvorenog učilišta „Đuro Arnold“ Ivanec za 2013. godinu**
5. **Izvješće o realizaciji Programa javnih potreba u kulturi Grada Ivanca za 2013. godinu**
6. **Izvješće o realizaciji Programa javnih potreba u sportu Grada Ivanca za 2013. godinu**
7. **Izvješće o realizaciji Programa javnih potreba u području socijalne skrbi Grada Ivanca za 2013.**
8. **Godišnji izvještaj o izvršenju Proračuna Grada Ivanca za 2013. godinu**
9. **Odluka o mjerama za pokriće manjka prihoda i primitaka Proračuna Grada Ivanca**
10. **Izvještaj o korištenju sredstava proračunske zalihe za razdoblje 1. srpnja do 31. prosinca 2013. godine**
11. **Izmjene i dopune Financijskog plana za 2014. godinu Dječjeg vrtića „Ivančice“ Ivanec**
12. **Izmjene i dopune Programa javnih potreba u sportu Grada Ivanca za 2014. godinu**
13. **Izmjene Programa javnih potreba u kulturi Grada Ivanca za 2014. godinu**
14. **Izmjene Programa javnih potreba u području socijalne skrbi Grada Ivanca za 2014. godinu**
15. **Izmjene i dopune Programa gradnje objekata i uređaja komunalne infrastrukture za 2014. godinu**
16. **Izmjene i dopune Programa održavanja komunalne infrastrukture za 2014. godinu**
17. **Izmjene i dopune Proračuna Grada Ivanca za 2014. godinu**
18. **Donošenje Odluke o dodjeli javnih priznanja Grada Ivanca za 2014. godinu**
19. **Donošenje Zaključka o osnivanju stvarnog prava na nekretninama u vlasništvu Grada Ivanca i suglasnosti na Aneks Ugovora o međusobnim pravima i obvezama**

**Aktualni sat**

1. Katica Levanić ukazuje na problematiku s kojom se susreću poduzetnici i obrtnici iz Mjesnog odbora Horvatsko, s obzirom da pripadaju pošti Klenovnik koja radi samo 3 sata dnevno, a poštu dostavljaju dva puta tjedno pa imaju problema s dostavom pošiljaka vanjskim suradnicima. Mole da se izvidi mogućnost pripojenja naselja Horvatsko pošti Ivanec.

U 18,05 sati sjednici se odazvao gradonačelnik Milorad Batinić.

1. Mirko Žimbrek traži pojašnjenje u svezi članka na tportal-u o propasti Industrije mesa Ivanec. U članku se navodi da nakon dvomjesečnog otkaznog roka ovih dana 70 zaposlenika Ivanečke mesne industrije odlazi na Zavod za zapošljavanje. Također, piše da je poduzeću Mini Major prošle godine od strane HBOR-a odobreno 32 milijuna kuna kredita te od Sber banke milijun eura kredita. U članku se navodi i da IMI na ime najamnine za korištenje proizvodnih hala plaća tvrtki Mini Major 1,3 milijuna kuna mjesečno. Pita gradonačelnika, iako je izjavio da se inače ne bavi privatnim tvrtkama, kako je moguće dobiti toliki kredit i pod kojim uvjetima te gdje je taj novac završio.
2. Mladen Canjuga s obzirom na mnogobrojne pritužbe mještana naselja Horvatsko u svezi rada Peradarnika, traži pismeni odgovor koje su radnje poduzete za rješavanje problematike te u kojoj fazi je rješavanje istih.
3. Ljubica Friščić pita da li su završeni radovi na modernizaciji Kukuljevićeve ulice?
4. Tibor Surjak u svezi odgovora koji je dobio na vijećničko pitanje iznosi sumnju s obzirom da je u novinama pisalo da je dvoje ljudi išlo u Cannes po nagradu, u dobivenom odgovoru piše da dvoje ljudi iz Grada i jedan iz Poslove zone, a ima informaciju da je u Cannes išlo četvero ljudi. S obzirom da piše da je Ivanec bio 9. od 10 gradova, pita u konkurenciji kojih 10 europskih gradova je Ivanec osvojio nagradu te moli da mu se dostavi popis istih.
5. Vladimir Lacković pita što je s postavljanjem lampe u naselju Pece, u dijelu ulice koja dolazi iz Margečana, s obzirom da je rečeno da će se to napraviti još prije 3-4 mjeseci, a do sada nije napravljeno. Moli da se na središnjem stupu javne rasvjete u Margečanu zamijeni žarulja koja već nekoliko mjeseci ne svijetli.
6. Goran Slavinec ukazuje na problematiku biciklista i pješaka koji se svakodnevno kreću dionicom Ivanec – Jerovec Donji, pa pita da li se razmišlja o gradnji nogostupa na toj relaciji?

Na pitanja vijećnika odgovorili su gradonačelnik Milorad Batinić te pročelnik Upravnog odjela za urbanizam, komunalne poslove i zaštitu okoliša Stanko Rožman:

1. Milorad Batinić: Predlaže da se uputi upit prema Hrvatskoj pošti jer oni su jedini mjerodavni da daju odgovor kako i na koji način ili što bi Grad kao institucija trebao napraviti, da mještani Horvatskog, koje administrativno pripada Gradu Ivancu, da se uključe u obuhvat pošte Ivanec.
2. Milorad Batinić Ne slaže se s tvrdnjom vijećnika da je izjavio da se ne bavi problemima privatnih tvrtki jer svaka tvrtka u Gradu Ivancu interes je Grada i svih nas, ali ne može ulaziti u poslovnu politiku pojedine tvrtke. Rasprava u Saboru prošli tjedan bila je o izvješću HBOR-a, gdje se moglo saznati o dodjeli i načinu dodjele kredita. Izvješće je prihvaćeno, ali je upućena jedna kritika – jer to je jedina banka u Hrvatskoj koja ima najmanji rizik plasmana svega 5%, dok komercijalne i privatne banke od 7 – 5%. Postoji određena komisija koja određuje kome se može i na koji način dodijeliti krediti, jer je država garant. Ispada da Grad ne vodi brigu, a nije tako - kada se znalo da će tvrtka IMI otići u stečaj, primljeni su u Gradu na razgovor predstavnici sindikata i radnika. Zaposlenicima IMI-a pomoglo se po modalitetima kako se pomoglo i prije nekoliko godina radnicima Itasa i Pekare. Dobivena je informacija da je nakana investitora je da je spreman pokrenuti proizvodnju. Također, ukoliko stečajni upravitelj smatra da mu Grad može pomoći, može se obratiti Gradu, ali se zna koje su ovlasti i nadležnosti grada kao institucije i nećemo izlaziti izvan tih okvira. Izvješće HBOR je dostupno na njihovim stranicama i može se vidjeti koji su uvjeti koje je tvrtka morala zadovoljiti za dobivanje kredita, ali nije na nama da ulazimo u poslovanje privatne tvrtke. Možemo uputiti pisani upit prema HBOR, te prema Zakonu o pravu na pristup informacijama tražiti objašnjenje pod kojim kondicijama i okolnostima je navedena tvrtka dobila kredit.
3. Stanko Rožman: Čitavu proceduru oko javne rasprave, javnog uvida i javnog izlaganja prijedloga Studije utjecaja na okoliš peradarnika provodio je Upravni odjel za zaštitu okoliša Varaždinske županije, a Grad Ivanec je samo ustupio prostor. Na gradskim stranicama objavljeno je sve što smo bili u obvezi uraditi sukladno Zakonu o zaštiti okoliša i Uredbi. Primjedbe Grada na Studiju te ostale zaprimljene primjedbe proslijedili smo sa svim primjedbama Županijskom upravnom odjelu. Ministarstvo sukladno Zakonu o zaštiti okoliša nije u obvezi dostaviti izvješće iz kojeg bi bilo vidljivo jesu li primjedbe prihvaćene. Jedino što Grad može je poslati na Ministarstvo pisani upit jesu li naše primjedbe prihvaćene, ako nisu zašto nisu, u kojem je stadiju taj postupak, da li je dovršen, zatražiti da vidimo kako izgleda konačna procjena utjecaja na okoliš ako je definirana i provedena.
4. Stanko Rožman: Radovi na modernizaciji Kukuljevićeve ulice nisu gotovi, pred završetkom je druga faza radova. Stare stupove javne rasvjete smo micali, sada treba poravnati grabe i asfaltirati nogostup te će time biti završena druga faza. Modernizacija Kukuljevićeve ulice je projekt koji imamo sa Županijskom upravom za ceste, a financijsko učešće Grada je 25%. Odlučeno je da se s projektom krene dalje te u narednoj fazi treba napraviti struganje središnjeg dijela asfalta i presvlačenjem novim asfaltom do ulaska u Caritas.

Milorad Batinć: Ta investicija je krenula prošle godine te nisu planirana sredstva za fini sloj asfalta. S obzirom da su u samoj fazi izrade urađene određene uštede, ŽUC je spreman odraditi fini sloj, kada krene investicijsko održavanje. Inače, nije praksa ŽUC-a da se cesta presvlači novim slojem asfalta, ako postojeći zadovoljava tehničke uvjete.

1. Milorad Batinić: Vijećniku će se proslijediti članak iz kojeg je vidljiv spisak tih 10 europskih gradova do 100.000 stanovnika, gdje je Ivanec osvojio nagradu.
2. Radi se o popuni javne rasvjete koja je u programu, te će se uskoro realizirati. Slaže se tender i ide se u javnu nabavu, a također se ide i u javnu nabavu za održavanje javne rasvjete, te ćemo nastojati s izabranim izvođačem dogovoriti što kraće rokove održavanja.

1. U gradskim četverogodišnjem programima predviđena je izgradnja nogostupa i biciklističke staze na relaciji Ivanec – Jerovec. U dogovoru sa ŽUC-com, s obzirom da se radi o županijskoj cesti, nastojati će se isto realizirati, ali moramo znati da ŽUC ima određene prioritete, ceste kategorizira prema količini prometa..

**TOČKA 1.**

**Zapisnik sa 7. sjednice Gradskog vijeća održane 24. travnja 2014. godine**

Nakon provedenog glasanja predsjednik konstatira da je svih 17 nazočnih vijećnika glasovalo „za“ te je jednoglasno, bez primjedaba, usvojen Zapisnik sa 7. sjednice Gradskog vijeća održane 24. travnja 2014. godine.

**TOČKA 2.**

**Izvješće o financijskom poslovanju Dječjeg vrtića „Ivančice“ Ivanec**

**za 2013. godinu**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijet

**Z A K L J U Č A K**

Prihvaća se Izvješće o financijskom poslovanju Dječjeg vrtića „Ivančice“ Ivanec za razdoblje 1.1. – 31.12.2013. godine.

**TOČKA 3.**

**Izvješće o radu i financijskom poslovanju Gradske knjižnice i čitaonice**

**„Gustav Krklec“ Ivanec za 2013. godinu**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijet

**Z A K L J U Č A K**

Prihvaća se Izvješće o radu i financijskom poslovanju Gradske knjižnice i čitaonice „Gustav Krklec“ Ivanec za razdoblje 1.1. – 31.12.2013. godine.

**TOČKA 4.**

**Izvješće o financijskom poslovanju Pučkog otvorenog učilišta**

**„Đuro Arnold“ Ivanec za 2013. godinu**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijet

**Z A K L J U Č A K**

Prihvaća se Izvješće o financijskom poslovanju Pučkog otvorenog učilišta „Đuro Arnold“ Ivanec za razdoblje 1.1. – 31.12.2013. godine.

**TOČKA 5.**

**Izvješće o realizaciji Programa javnih potreba u kulturi Grada Ivanca**

**za 2013. godinu**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijet

**Z A K L J U Č A K**

Prihvaća se Izvješće o realizaciji Programa javnih potreba u kulturi Grada Ivanca za 2013. godinu.

**TOČKA 6.**

**Izvješće o realizaciji Programa javnih potreba u sportu Grada Ivanca**

**za 2013. godinu**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijet

**Z A K L J U Č A K**

1. Prihvaća se Izvješće o realizaciji Programa javnih potreba u sportu Grada Ivanca za 2013. godinu.
2. Prihvaća se Godišnje financijsko izvješće Zajednice sportskih udruga Grada Ivanca za 2013. godinu.

**TOČKA 7.**

**Izvješće o realizaciji Programa javnih potreba u području**

**socijalne skrbi Grada Ivanca za 2013.**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijet

**Z A K L J U Č A K**

Prihvaća se Izvješće o realizaciji Programa javnih potreba u području socijalne skrbi Grada Ivanca za 2013. godinu.

**TOČKA 8.**

**Godišnji izvještaj o izvršenju Proračuna Grada Ivanca za 2013. godinu**

Uvodno obrazloženje podnijela je Maja Darabuš – pročelnica Upravnog odjela za proračun, financije i gospodarstvo, nakon kojeg je otvorena rasprava.

Vladimir Lacković: Vijećnici oporbene stranke – Hrvatske demokratske zajednice nisu se slagali s takvim proračunom niti njegovim izmjenama koje su bile tokom godine te će i danas glasovati protiv Izvještaja o izvršenju Proračuna za 2013. godinu.

Nakon provedenog glasanja predsjednik Vijeća konstatira da je od 17 nazočnih vijećnika 11 vijećnika glasovalo „za“, a 6 vijećnika „protiv“, te je sa 11 glasova donijet Godišnji izvještaj o izvršenju Proračuna Grada Ivanca za 2013. godinu, KLASA: 400-05/14-01/06, URBROJ: 2186/12-04/016-14-1, koji je u prilogu ovog Zapisnika i njegov je sastavni dio.

**TOČKA 9.**

**Odluka o mjerama za pokriće manjka prihoda i primitaka**

**Proračuna Grada Ivanca**

Uvodno obrazloženje podnijela je Maja Darabuš – pročelnica Upravnog odjela za proračun, financije i gospodarstvo.

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijeta

**O D L U K A**

**o mjerama za pokriće manjka prihoda i primitaka**

**Proračuna Grada Ivanca**

I.

Utvrđuje se da manjak prihoda i primitaka Grada Ivanca za 2013. godinu čini manjak prihoda od nefinancijske imovine, te isti iznosi 820.867,28 kuna.

II.

Utvrđeni manjak prihoda i primitaka planira se pokriti prihodima proračuna u narednom jednogodišnjem razdoblju, odnosno tijekom 2014. godine.

III.

U cilju realizacije pokrića manjka prihoda i primitaka utvrđuju se slijedeća mjere:

* prilikom izrade plana Proračuna uvažavati iskazani manjak prihoda prethodnog razdoblja,
* prioritetno planiranje i izvršavanje isključivo zakonskih i ugovornih obveza,
* racionalno i ekonomično izvršavanje planiranih sredstava Proračuna,
* usklađivanje opsega i dinamike financiranja novih dugoročnih obveza s ostvarenjem prihoda Proračuna,
* ostvarenje prihoda od prodaje nefinancijske imovine,
* kontinuirano provođenje postroženih mjera naplate svih prihoda proračuna,
* daljnje poduzimanje mjera kojima će se smanjiti materijalni rashodi proračuna i proračunskih korisnika,
* kontinuirano poduzimanje mjera za ažuriranje evidencija vezanih uz prihode proračuna.

IV.

Pokriće manjka prihoda i primitaka Grada Ivanca iz točke I. ove Odluke, uključiti će se u Izmjene i dopune Proračuna Grada Ivanca za 2014. godinu.

**TOČKA 10.**

**Izvještaj o korištenju sredstava proračunske zalihe za razdoblje**

**1. srpnja do 31. prosinca 2013. godine**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijet

**Z A K L J U Č A K**

Prihvaća se Izvješće o korištenju sredstava proračunske zalihe za razdoblje od 1. srpnja do 31. prosinca 2013. godine.

**TOČKA 11.**

**Izmjene i dopune Financijskog plana za 2014. godinu Dječjeg vrtića**

**„Ivančice“ Ivanec**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijet

**Z A K L J U Č A K**

Prihvaćaju se Izmjene i dopune Financijskog plana za 2014. godinu Dječjeg vrtića „Ivančice“ Ivanec.

**TOČKA 12.**

**Izmjene i dopune Programa javnih potreba u sportu Grada Ivanca**

**za 2014. godinu**

Tibor Surjak ima primjedbu vezanu na njegovo pitanje iz jedne od prošlih sjednica, a odnosi se na downhill utrku na Ivančici, s obzirom da smatra da bi istu trebalo uvrstiti u sportske manifestacije od značaja za Grad Ivanec.

Marina Držaić odgovara da su Programom javnih potreba u sportu Grada Ivanca za 2014. godinu, koje je donijelo ovo Gradsko vijeće uz Proračun prošle godine, osigurana sredstva u visini od 33.500,00 kuna za manifestacije od značaja za Grad Ivanec. Zajednica sportskih udruga Grada Ivanca je ta koja će utvrditi koje su manifestacije od značaja za Grad jer to nije nadležnost Gradskog vijeća, nego osoba koji se bave sportom i koji raspoređuju sredstva osigurana za sport u proračunu, sukladno Zakonu o sportu. Konkretna informacija je da je za downhill utrku isplaćeno 3.000,00 kuna, uz podršku osiguranja vozila od strane Ivkoma, Vatrogasne zajednice te kombija Udruge Sunce, tako da je podrška Grada Ivanca maksimalna.

Tibor Surjak: U Strategiji razvoja Grada Ivanca od 2014. do 2020. moglo bi se naći puno toga vezano uz utrku, gdje se planira pozicioniranje Grada, ali papir svašta trpi.

Milorad Batinić: Što se tiče Strategije, Vijećnik može govorit svašta, ali to je pitanje prvenstveno odgoja i dobrog ukusa. S izjavom „papir svašta trpi“ vijećnik je uvrijedio sve vijećnike i samoga sebe, jer je ovo Vijeće donijelo Strategiju. Ja osobno nemam tu snagu i niti bih se usudio tako komentirati jer sjednica se snima i prisutni su mediji te bih se suzdržao komentara te razine. Za Strategiju je provedena široka javna rasprava, učešće svih građana i nije primjereno na takav način komentirati. Sugestija je da je dobro suzdržati se od takvih komentara.

Tibor Surjak: Na kraju će se vidjeti rezultati. Kad bi se snosile konsekvence kad se plan ne ostvari, puno toga bi se ostvarilo, ali nema nikakve odgovornosti u svemu tome.

Luka Lančić: Ne radi se o planu da bi se moralo ostvariti, nego o strategiji, a pobrojene su stvari koje su od interesa za Grad.

Ljiljana Risek: Iznosi informaciju da na web stranici brdsko biciklističkog kluba „Ivančica“ Ivanec koji je organizator downhill utrke, piše da utrku podržava na prvom mjestu Grad Ivanec.

Milorad Batinić: Što se tiče pitanja odgovornosti, svi smo mi izabrani od građana i tu je prvenstveno pitanje političke odgovornosti. Međutim, vidljivo je kod izvršenja proračuna, trošenja sredstava, trošenja pričuva – ostalo neutrošenih sredstva, da se ovaj Grad vodi odgovorno i u financijskom smislu, a o političkoj odgovornosti procijeniti će sami građani.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te su jednoglasno donijete

**IZMJENE I DOPUNE**

**PROGRAMA JAVNIH POTREBA U SPORTU**

**GRADA IVANCA ZA 2014. GODINU**

# I.

U Programu javnih potreba u sportu Grada Ivanca za 2014. godinu („Službeni vjesnik Varaždinske županije“ br. 76/13 ) točka III. mijenja se i glasi: „Slijedom nabrojenih javnih potreba u sportu, realizacija Programa javnih potreba u sportu Grada Ivanca za 2014. godinu predlaže se prema navedenim programskim područjima sa slijedećim iznosima:

|  |  |
| --- | --- |
| **Programsko područje** | **Planirani iznos za 2014.g. – u kunama** |
| 1. Djelatnost Zajednice sportskih udruga | 650.000,00 |
| 2. Sportske manifestacije od značaja za Grad  Ivanec | 33.500,00 |
| 3. Održavanje sportskih terena | 50.000,00 |
| 4. Najam dvorana | 190.000,00 |
| 5. Sportska infrastruktura | 224.000,00 |
| 6. Zona sporta i rekreacije „Jezera“ – Trim staze | 100.000,00 |
| 7. Zona sporta i rekreacije u Margečanu | 35.000,00 |
| 8. Školski sportski klubovi | 10.000,00 |
| UKUPNO: | 1.292.500,00 |

II.

Ove Izmjene i dopune Programa javnih potreba u sportu Grada Ivanca za 2014. godinu, objaviti će se u Službenom vjesniku Varaždinske županije.

**TOČKA 13.**

**Izmjene Programa javnih potreba u kulturi Grada Ivanca za 2014. godinu**

Tibor Surjak pita da li će se ići na digitalizaciju kina u Ivancu, s obzirom da je od potrebnih 538.000,00 kuna Ministarstvo kulture osiguralo 300.000,00 kuna ili ćemo kino zatvoriti?

Marina Držaić: Pučko otvoreno učilište je predložilo taj projekt, sredstva Ministarstva su odobrena, ugovor je potpisan u navedenom iznosu, te ovim izmjenama proračuna osiguravamo sredstva za navedeni projekt. Grad će se svakako uključiti u digitalizaciju kina.

Nije primjereno da se u ovu dvoranu koja je renovirana prije dvadesetak godina stavi moderna tehnologija, stoga je potrebno izvršiti neke nužne zahvate na samoj dvorani, a to su popravci struje, novi razglas, renoviranje parketa, promjena sjedalica. Projektna dokumentacija se radi, ide pozivni natječaj, ponude za digitalizaciju su prikupljene i do kraja godine prva faza bi trebala biti izvršena. Razlika sredstava aplicirati će se na natječaj Ministarstva turizma čiji rok je 30.10.2014. godine. Do tada bi trebala biti gotova kompletna dokumentacija. Naredna faza ovisi o dobivanju sredstava iz fondova, odnosno raspisanog natječaja.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te su jednoglasno donijete

**IZMENE PROGRAMA**

**JAVNIH POTREBA U KULTURI GRADA IVANCA**

**ZA 2014. GODINU**

I.

U Programu javnih potreba u kulturi Grada Ivanca za 2014. godinu („Službeni vjesnik Varaždinske županije“ br. 76/13), točka III. mijenja se i glasi „ I**.** stavak 5 mijenja se i glasi**:**  „Ovaj Program javnih potreba izrađen je sukladno Zakonu o financiranju javnih potreba u kulturi i materijalnim mogućnostima Proračuna Grada Ivanca za 2014. godinu. Ukupno planirana sredstva iznose 1,788.190,00 kn.“

II.

Točka III. mijenja se i glasi: Ovim Programom donosi se plan izvršavanja i raspored sredstava proračuna Grada Ivanca za 2014. godinu u dijelu javnih potreba u kulturi koji se odnosi na financiranje djelatnosti iz točke I. ovog Programa.

U Proračunu Grada Ivanca za 2014. godinu u razdjelu - Programska djelatnost: Javne potrebe u kulturi,izvršavat će se i raspoređivati tijekom 2014. godine prema slijedećem:

|  |  |  |
| --- | --- | --- |
|  |  | SREDSTVA  ( kn) |
| 1. | **REDOVNA DJELATNOST USTANOVA U KULTURI** 1. REDOVNA DJELATNOST USTANOVA U KULTURI | **579.240,00** |
|  | Gradska knjižnica i čitaonica „Gustav Krklec“ Ivanec | **489.240,00** |
| Pučko otvoreno učilište „Đuro Arnold“ Ivanec | **115.000,00** |
| * Djelatnost ustanove * glazbena škola | 85.000,00  30.000,00 |
| **2**. | **POSEBNI PROGRAMI USTANOVA U KULTURI** | **10.000,00** |
|  | Pučko otvoreno učilište  program obnove tradicijskog lončarstva | 10.000,00 |
| **3**. | **KULTURNO-UMJETNIČKI AMATERIZAM** | 140.000,00 |
| 4. | **KNJIŽEVNE I KULTURNE MANIFESTACIJE** | **120.000,00** |
|  | Obilježavanje blagdana i održavanje kulturno zabavnih manifestacija   * Draga domača rieč * Obilježavanje Dana Grada * Obilježavanje blagdana i održavanje kulturno zabavnih manifestacija | 10.000,00  70.000,00  40.000,00 |
| **5.** | **ZAVIČAJNI MUZEJ GRADA IVANCA** | **700.000,00** |
|  | Izvori financiranja  - Grad Ivanec  - Državni proračun | 250.000,00  450.000,00 |
| **6.** | **ETNO KUĆA U BEDENCU** | **10.000,00** |
| 7. | **RETROSPEKTIVNA IZLOŽBA FOTOGRAFIJA PETRA JAGETIĆA** | **60.300,00** |
|  | Izvori financiranja  **-** Grad Ivanec – 53.300,00  - Državni proračun 7.000,00 |  |
| **8.** | **KAPITALNE DONACIJE VJERSKIM ZAJEDNICAMA** | **35.000,00** |
| **9.** | **KAPITALNA DONACIJA –PUČKO OTVORENO UČILIŠTE- REKONSTRUKCIJA KINO DVORANE** | **95.000,00** |
| **9.** | **ZAŠTITA I ODRŽAVANJE SPOMENIKA** | **10.000,00** |
| **10.** | **DRŽAVNI POVIJESNI ARHIV** | **3.650,00** |
|  | **UKUPNO** | **1.788.190,00** |

III.

Ove Izmjene Programa objavit će se u Službenom vjesniku Varaždinske županije.

**TOČKA 14.**

**Izmjene Programa javnih potreba u području socijalne skrbi**

**Grada Ivanca za 2014. godinu**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te su jednoglasno donijete

**IZMJENE PROGRAMA**

**JAVNIH POTREBA U PODRUČJU SOCIJALNE SKRBI**

**ZA GRAD IVANEC U 2014. GODINI**

I.

U Programu javnih potreba u sportu Grada Ivanca za 2014. godinu („Službeni vjesnik Varaždinske županije“ br. 76/13), točka II. mijenja se i glasi: „II**.** U Proračunu Grada Ivanca za 2014. godinu - Programska djelatnost – Program socijalne skrbi i novčanih pomoći, u iznosu od 613,475,00 knizvršavat će se i raspoređivati tijekom 2014. godine prema slijedećem rasporedu:

|  |  |  |
| --- | --- | --- |
| MJERE I OPSEG SOCIJALNE SKRBI | SREDSTVA  ( KN ) | |
| 1. Podmirenje dijela troškova stanovanja sukladno Zakonu o socijalnoj skrbi | | 200.000,00 |
| Troškovi stanovanja u smislu ovog programa odnose se na najamninu, komunalne naknade, električnu energiju, plin,grijanje, vodu, odvodnju i druge troškove stanovanja u skladu s posebnim propisima. Pomoć za podmirenje troškova stanovanja može se odobriti samcu ili obitelji ako se plaćanje tih troškova ne osigurava po drugoj osnovi.  Pomoć za podmirenje troškova stanovanja odobrava Rješenjem nadležni upravni odjel, do iznosa polovice sredstava potrebnih za uzdržavanje samca ili obitelji utvrđenih Zakonom o socijalnoj skrbi, temeljem utvrđenih prava sukladno Zakonu.  Pravo se može se odobriti i do iznosa utvrđenog Zakonom, ako se po ocjeni centra za socijalnu skrb samo na taj način može izbjeći odvajanje djece od roditelja. | |
| 2. Sufinanciranje prehrane učenika u osnovnim školama | | 10.000,00 |
| U visini od 50% troškova školske kuhinje i to:  Pravo se ostvaruje temeljem zahtjeva roditelja ili staratelja, na temelju Zaključka nadležnog upravnog odjela Grada Ivanca uz uvažavanje uvjeta i kriterija iz točke II.1. ovog Programa. | |
| 3. Pomoć kod rođenja djeteta | | 100.000,00 |
| Pravo na jednokratnu novčanu pomoć u visini od 1.000,00 kuna ostvaruju roditelj ili staratelj, za rođenje djeteta s prijavljenim prebivalištem obitelji na području Grada Ivanca. Isplate će de vršiti na račun roditelja ( staratelja) na temelju zaključka nadležnog Upravnog odjela. | |
| 4. Udruge umirovljenika i udruge osoba s invaliditetom | | 81.750,00 |
| Na području grada Ivanca umirovljenici aktivno djeluju unutar tri udruge umirovljenika  Sredstvima prikupljenim od članarina te raznih donacija financiraju se različiti oblici  skrbi za starije osobe te socijalne zaštite.  Uočavajući velike probleme s kojima se suočavaju osobe s invaliditetom, te u svrhu njihove reintegracije, uključivanja u društvo i podizanja kvalitete življenja Grad Ivanec potpomaže rad udruga koje kroz radionice čuvaju njihova teško stečena znanja i vještine te razviju nove, kako bi imali više samopouzdanja i sigurnosti za sretniji i sadržajniji život u zajednici. Uz neposredan rad s korisnicima, njihovim roditeljima radi se i na senzibilizaciji javnosti kako bi se promijenila stereotipna shvaćanja stanja, potreba i sposobnosti osoba s teškoćama u razvoju. Ova aktivnost provodit će se putem realizacije ponuđenih programa Udruga. Sredstva će se rasporediti posebni Zaključkom gradonačelnika. | | Udruge umirovljenika  36.750,00 |
| Udruge osoba s invaliditetom  45.000,00 |
| 5. Pomoć najstarijim građanima | | 90.000,00 |
| Najstarijim građanima Ivanca povodom božićnih blagdana osigurava se jednokratna pomoć u obliku dara u naravi uz druženje i obrok, s ciljem zaštite standarda, očuvanja dostojanstva treće životne dobi jer se zahvaljujući porastu općeg životnog standarda i unapređenju zdravstvene zaštite produljio životni vijek , a time je porastao udjel starijih osoba u cjelokupnoj populaciji. Stariji ljudi su sastavni dio zajednice u kojoj žele aktivno sudjelovati.  Pravo na pomoć ostvariti će osobe određene životne dobi zaključkom gradonačelnika. | |
| 6. Sufinanciranje maturalnih i đačkih putovanja | | 8.000,00 |
| Sufinanciranje maturalnih i đačkih ekskurzija odobrava učenicima čiji roditelji ispunjavaju socijalni uvjet iz točke II.1. ovog programa., sukladno program maturalnih putovanja pojedine škola, isplatom na žiro račun škola. | |
| 7. Sufinanciranje nabave ogrijeva | | 80.000,00 |
| Podmirenje troškova ogrijeva osiguravaju se, posredstvom gradskog proračuna, u proračunu Varaždinske županije, a pravo na podmirenje istih ostvaruje se temeljem Rješenja nadležnog Upravnog odjela Grada Ivanca, na način i u visini utvrđenima odredbama Zakona i odluka nadležnog županijskog tijela. | |
| 8. Pomoć u kući starijim osobama u Varaždinskoj županiji | | 13,725,00 |
| Program se ostvaruje sufinanciranjem programa pomoći starijim osobama u Varaždinskoj županiji prema izračunu i broju korisniku s područja Grada Ivanca, temeljem zahtjeva i dokaza o provođenju programa, isplatom na žiro račun Nositelja programa. | |  |
| 9. Jednokratne novčane pomoći – pomoć po pojedinačnim zahtjevima | | 5.000,00 |
| Pravo na jednokratnu novčanu pomoć ostvaruje se u izuzetno teškim okolnostima u kojima se osoba ili obitelj našla. Po provedenom postupku nadležnog upravnog odjela pomoć zaključkom odobrava nadležni Upravni odjel. | |  |
| 10. Hitne intervencije na stambenim objektima | | 25.000,00 |
| Nužni i hitni popravci (sanacija) na stambenim objektima osoba koje nisu u mogućnosti isto učiniti same ili uz pomoć obveznika uzdržavanja, a isti su nužni radi životne sigurnosti , plaćanjem računa za izvedene radove na objektima, po odobrenim predračunima od strane nadležnog Upravnog odjela Grada Ivanca.“ | |  |
| UKUPNO | | 613.475,00 |

II.

Ove Izmjene Programa objavit će se u Službenom vjesniku Varaždinske županije.

**TOČKA 15.**

**Izmjene i dopune Programa gradnje objekata i uređaja komunalne infrastrukture za 2014. godinu**

Mirko Žimbrek: S obzirom da je Programom planirana izgradnja nogostupa u Salinovcu u dužini od 440 m', smatra da postoje prioriteti koji su puno važniji, kao npr. cesta od bednjanskog mosta pa do zavoja u Jerovcu. Prema informacija vlasnik stare kuće na raskrižju je spreman za dogovor, s obzirom da je taj dio ceste vrlo nezgodan.

Prije nekoliko godina iz MO Ivanec I upućen je zahtjev vlasnika garaža u Ulici L. Šabana za sufinanciranje asfaltiranja. Isto tako, tu ljudi prolaze prečicom do vrtića i do posla. Prije garaža, a nasuprot Osnovne škole je zelena površina i tamo se svakodnevno parkiraju automobili.

Milorad Batinić: Modernizacija županijske prometnice u Salinovcu u nadležnosti je ŽUC-a, a uz naše sufinanciranje krenula prije godinu dana i podijeljena je u nekoliko etapa. ŽUC ima kriterije prema kojima određuje prioritete, ali također i Grad mora imati financijske mogućnosti pratiti te programe. Nogostup će se graditi do zadnje kuće u Salinovcu prema Željeznici.

Kad se gradio nogostup u Jerovcu, imali smo problema s vlasnikom nekretnine, iz ŽUC-a su vodili razgovore s njim, međutim nije bio moguć dogovor. Ponudili smo mu i djelomični otkup nekretnine da bi se napravio kvalitetniji nogostup te kvalitetnije rješenje raskrižja.

Vlasnike garaža u Ulici L. Šabana, ako su voljni sufinancirati asfaltiranje, treba uputiti na dogovor u službe Grada.

Stanko Rožman: Asfaltiranje garaža nemamo planirano u programu, ali je isto moguće provesti kroz rezervnu poziciju. Sve ovisi o sufinanciranju, jer imamo sufinanciranje vanjskih naselja Lovrečan, Salinovec i Željeznica i ne može se u jednoj godini sve prihvatiti jer bi previše opteretili proračun, već moramo balansirati između želja građana i mogućnosti proračuna.

Milena Golubić smatra da bi komunalni redar trebao urgirati u svezi parkiranih automobila na zelenoj površini. Vlasnici vozila koji rade u centru, tu ostavljaju parkirane automobile.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te su jednoglasno donijete

**IZMJENE I DOPUNE PROGRAMA**

**GRADNJE OBJEKATA I UREĐAJA**

**KOMUNALNE INFRASTRUKTURE ZA 2014. GODINU**

**A.** Ovim Izmjenama i dopunama Programa gradnje objekata i uređaja komunalne infrastrukture za 2014. godinu mijenja se Program gradnje objekata i uređaja komunalne infrastrukture za 2014. godinu (''Službeni vjesnik Varaždinske županije“ br. 76/13) na način da glasi:

1. **UVODNE ODREDBE**

Ovim se Programom gradnje objekata i uređaja komunalne infrastrukture na području Grada Ivanca za 2014. godinu, u skladu s predvidivim sredstvima i izvorima financiranja određuje gradnja objekata i uređaja komunalne infrastrukture:

* javnih površina,
* prometnica i prometnih površina,
* javne rasvjete,
* gospodarenja komunalnim otpadom.

Ovim se Programom određuje opis poslova s procjenom troškova za gradnju pojedinih objekata i uređaja komunalne infrastrukture, te iskaz financijskih sredstava potrebnih za ostvarivanje programa s naznakom izvora financiranja po djelatnostima.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

Sredstva potrebna za ostvarivanje Programa gradnje objekata i uređaja komunalne infrastrukture za 2014. osigurat će se iz komunalnog doprinosa, cijene komunalne usluge, naknade za zadržavanje nezakonito izgrađenih zgrada, ostalih prihoda proračuna Grada Ivanca, te drugih izvora utvrđenih posebnim propisom.

Planirana sredstva za financiranje Programa gradnje objekata i uređaja komunalne infrastrukture za 2014. u iznosu od **6.881.000,00 kuna** rasporedit će se za financiranje gradnje objekata i uređaja po djelatnostima:

* javne površine
* prometnice i prometne površine
* javna rasvjeta
* gospodarenja komunalnim otpadom.

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima sadržan je u dijelu Programa u kojem se određuje opis poslova s procjenom troškova za gradnju pojedinih objekata i uređaja komunalne infrastrukture.

Troškovi gradnje objekata i uređaja komunalne infrastrukture procijenjeni su temeljem važećih cijena gradnje tih ili sličnih objekata u vrijeme izrade ovog programa, te će se točan opseg i vrijednost radova utvrditi nakon ishođenja tehničke dokumentacije i provedenog postupka nabave.

1. **GRADNJA OBJEKATA I UREĐAJA KOMUNALNE INFRASTRUKTURE**
2. **JAVNE POVRŠINE**

**1.1.** U smislu ovog Programa, pod gradnjom javnih površina podrazumijeva se gradnja i uređenje **javnih prometnih površina** (trgovi, pločnici, javni prolazi, šetališta i sl.), **javnih zelenih površina** (dječja igrališta s pripadajućom opremom, parkovi, javni športski i rekreacijski prostori i sl.), te **javnih objekata i uređaja** (oglasni stupovi, javni satovi, groblje, tržnica i drugi slični objekti i uređaji).

**1.2.** Troškovi predložene gradnje i uređenja javnih površina u 2014. godini procjenjuju se u iznosu od **420.000,00 kuna**, a u nastavku se daje opis poslova s procjenom troškova gradnje pojedinih objekata i uređaja javnih površina, sa iskazanim izvorom financiranja za djelatnost:

|  |  |  |  |  |  |  |
| --- | --- | --- | --- | --- | --- | --- |
| **Redni broj** | **Naziv objekta ili uređaja** | **Vrsta radova** | | **Procjena troškova** | | |
| **1.GRADNJA I UREĐENJE DJEČJIH IGRALIŠTA** | | | | | | |
| 1. | Otkup, uređenje i opremanje dječjih igrališta na području Grada Ivanca | Otkup,  uređenje i opremanje, nadzor | | 30.000,00 | 250.000,00 | |
| 220.000,00 |
| **U K U P N O:** | | | | **250.000,00** | | |
| **2.GRADNJA I UREĐENJE TRGOVA I PARKOVA** | | | | | | |
| 1. | Uređenje Malog parka u Ivancu | | Idejni projekt | 10.000,00 | | |
| 2. | Glavni gradski trg | | Idejni projekt | 40.000,00 | | |
| **U K U P N O :** | | | | **50.000,00** | | |
| **3.GRADNJA I UREĐENJE GROBLJA** | | | | | | |
| 1. | Gradnja i uređenje groblja | Gradnja,  otkup zemljišta | | 36.000,00 | | 120.000,00 |
| 84.000,00 | |
| **U K U P N O :** | | | | **120.000,00** | | |
| **S V E U K U P N O:** | | | | **420.000,00** | | |
| ***Izvori financiranja:***   1. *Proračun Grada Ivanca - komunalni doprinos i ostali prihodi proračuna* 2. *Ostali izvori - kapitalne potpore* | | | | | | |

1. **PROMETNICE I PROMETNE POVRŠINE**

**2.1.** Pod prometnicama i prometnim površinama podrazumijevaju se radovi na izgradnji odnosno rekonstrukciji prometnica i prometnih površina, izgradnja i uređenje nogostupa, autobusnih stajališta, mostova, te modernizacija-asfaltiranje nerazvrstanih cesta.

**2.2.** Troškovi planirane gradnje i uređenja prometnica i prometnih površina u 2014. godini procjenjuju se u iznosu od **1.650.000,00 kune**, a u nastavku se daje opis poslova s procjenom troškova gradnje prometnica i prometnih površina sa iskazanim izvorom financiranja za djelatnost:

|  |  |  |  |  |  |  |
| --- | --- | --- | --- | --- | --- | --- |
| **Redni broj** | | **Naziv objekta ili uređaja** | **Vrsta radova** | **Procjena troškova** | | |
| **1. IZGRADNJA I REKONSTRUKCIJA PROMETNICA, PROMETNIH POVRŠINA I NOGOSTUPA** | | | | | | |
| 1. | Nogostup uz ŽC 2105 Salinovec - la=440m' | | Gradnja,  otkup zemljišta  geodetski radovi | 85.000,00 | | 105.000,00 |
| 14.000,00 | |
| 6.000,00 | |
| 2. | Rekonstrukcija Kukuljevićeve ulice u Ivancu, la=410m' | | Gradnja,  geodetski radovi | 150.000,00 | 153.000,00 | |
| 3.000,00 |
| 3. | Modernizacija LC 25170 Knapić-Vuglovec | | Otkup zemljišta | 40.000,00 | | |
| 4. | Prometnice u Zoni C-3 u Ivancu – krak Preradovićeve ul. | | Gradnja, projekt, parcelacija | 35.000,00 | | 50.000,00 |
| 15.000,00 | |
| 5. | * Uređenje ulice A. Mihanovića | | Otkup zemljišta,  Geodetski radovi | 15.000,00 | | 20.000,00 |
| 5.000,00 | |
| 6. | Prometno rješenje – uređenje prometa u Ivancu | | Projekt, pripremni radovi,  otkup zemljišta,  geodetski radovi | 40.000,00 | | 50.000,00 |
| 4.000,00 | |
| 6.000,00 | |
| 7. | Rekonstrukcija nerazvrstane ceste u Cerju Tužnom – spoj most-ŽC 2064 | | Gradnja, projekt  otkup zemljišta,  geodetski radovi | 65.000,00 | | 85.000,00 |
| 14.000,00 | |
| 6.000,00 | |
| 8. | Autobusna stajališta | | Gradnja,  projekti  otkup zemljišta,  geodetski radovi | 115.000,00 | | 165.000,00 |
| 20.000,00 | |
| 25.000,00 | |
| 5.000,00 | |
| 9. | Obnova mostova na nerazvrstanim cestama na potoku Željeznici | | Projekt, suglasnosti, gradnja | 50.000,00 | | |
| 10. | * Nogostup u ul. I.G. Kovačića u Ivancu (DC-35) | | Spuštanje postojećih rubnjaka nogostupa i građenje rampi za invalide | 30.000,00 | | |
| 11. | Otkup zemljišta za Novu ulicu u Ivancu | | Otkup zemljišta | 96.000,00 | | |
| 12. | Tehničko rješenje nove prometnice - spoj Varaždinska - Jezerski put | | Projekt | 10.000,00 | | |
| 13. | Otkup zemljišta – proširenje parkirališta u Prigorcu | | Otkup zemljišta | 20.000,00 | | |
| **U K U P N O:** | | | | **874.000,00** | | |
| **2. MODERNIZACIJA - ASFALTIRANJE NERAZVRSTANIH CESTA** | | | | | | |
| 1. | | Modernizacija u MO Lovrečan   * Odvojak ispod križa l=200+100 +70=370 m' | Izgradnja, nadzor | 181.000,00 | | |
| 2. | | Modernizacija u MO Lovrečan   * Odvojak Đunđeki l= 996,0 m' | Izgradnja, nadzor | 390.000,00 | | |
| 3. | | Modernizacija u MO Stažnjevec   * Odvojak Čakleci l= 165,0 m' | Izgradnja, nadzor | 62.000,00 | | |
| 4. | | Modernizacija u MO Ivanec   * Spoj Vrtne ulice i Jezerskog puta l=115 m' * Vrtna ulica – l=75 m' | Izgradnja, nadzor | 93.000,00 | | |
| 5. | | Ostali radovi na modernizaciji cesta | Imovinsko-pravni odnosi i tehnička dokumentacija (el.spajanja, geod.snimak...) | 50.000,00 | | |
| **U K U P N O:** | | | | **776.000,00** | | |
| **S V E U K U P N O:** | | | | **1.650.000,00** | | |
| ***Izvori financiranja:***   1. *Proračun Grada Ivanca - komunalni doprinos, sufinanciranje građana i ostali prihodi proračuna* 2. *Ostali izvori - kapitalne potpore* | | | | | | |

1. **JAVNA RASVJETA**

**3.1.** Pod javnom rasvjetom podrazumijevaju se objekti i uređaji za rasvjetljavanje javnih površina, te javnih i nerazvrstanih cesta, kao i stvaranje preduvjeta za njihovo funkcioniranje.

**3.2.** Troškovi planirane gradnje objekata i uređaja javne rasvjete u 2014. godini procjenjuju se u iznosu od **1.511.000,00 kuna**, a u nastavku se daje opis poslova s procjenom troškova gradnje pojedinih objekata i uređaja javne rasvjete, sa iskazanim izvorom financiranja za komunalnu djelatnost:

|  |  |  |  |
| --- | --- | --- | --- |
| **Redni broj** | **Naziv objekta ili uređaja** | **Vrsta radova** | **Procjena troškova** |
| **JAVNA RASVJETA** | | | |
| 1. | Štedna rasvjeta – III. faza | Gradnja, nadzor, projekt | 870.000,00 |
| 2. | Energetski pregled javne rasvjete | Projekt | 33.000,00 |
| 3. | Dopuna javne rasvjete | Gradnja, suglasnosti | 270.000,00 |
| 4. | Javna rasvjeta ulice I. Kukuljevića - rekonstrukcija | Gradnja, nadzor, proj. dokumentacija | 188.000,00 |
| 5. | Javna rasvjeta u vanjskim mjesnim odborima - regulacija | Projektna dokumentacija, gradnja | 150.000,00 |
| **U K U P N O:** | | | **1.511.000,00** |
| **S V E U K U P N O:** | | | **1.511.000,00** |
| ***Izvori financiranja:***   1. *Proračun Grada Ivanca (komunalni doprinos i ostali prihodi proračuna)* 2. *Ostali izvori - kapitalne potpore* | | | |

1. **PROGRAM GRADNJE GRAĐEVINA ZA GOSPODARENJE KOMUNALNIM OTPADOM**

**4.1.** Programom gradnje građevina za gospodarenje komunalnim otpadom predviđena je gradnja objekata i nabava opreme za gospodarenje komunalnim otpadom, te radovi na sanaciji i zatvaranju odlagališta komunalnog otpada.

**4.2.** Troškovi za realizaciju Programa gradnje građevina za gospodarenje komunalnim otpadom u 2014. godini procjenjuje se u iznosu od **3.300.000,00 kuna**, a u nastavku daje se opis poslova s procjenom troškova gradnje pojedinih građevina za gospodarenje komunalnim otpadom i nabave opreme, sa iskazanim izvorom financiranja za komunalnu djelatnost:

|  |  |  |  |  |  |
| --- | --- | --- | --- | --- | --- |
| **Redni broj** | **Naziv objekta ili uređaja** | | **Vrsta radova** | **Procjena troškova** | |
| **GRADNJA GRAĐEVINA I NABAVA OPREME ZA GOSPODARENJE KOMUNALNIM OTPADOM** | | | | | |
| 1. | Odlagalište komunalnog otpada «Jerovec» | Radovi sanacije i nadzor | | 2.900.000,00 | |
| 2. | Objekti i oprema za gospodarenje otpadom | Nabava opreme, gradnja objekta,  otkup zemljišta | | 350.000,00 | 400.000,00 |
| 50.000,00 |
| **U K U P N O:** | | | | **3.300.000,00** | |
| **S V E U K U P N O:** | | | | **6.881.000,00** | |
| ***Izvori financiranja:***   1. *Proračun Grada Ivanca (cijena komunalne usluge)* 2. *Ostali izvori - kapitalne potpore* | | | | | |

**5. ZAVRŠNE ODREDBE**

**5.1.** U okviru sredstava za provedbu ovog Programa dopuštena je preraspodjela utvrđenih sredstava između pojedinih rashoda i izdataka u cilju efikasnijeg i racionalnijeg ostvarivanja Programa i poboljšanja stanja u djelatnostima, a uz odobrenja gradonačelnika.

**5.2.** Ovaj Program objaviti će se u Službenom vjesniku Varaždinske županije.

**B.** Ove Izmjene i dopune Programa gradnje objekata i uređaja komunalne infrastrukture za 2014. godinu objavit će se u Službenom vjesniku Varaždinske županije.

**TOČKA 16.**

**Izmjene i dopune Programa održavanja komunalne infrastrukture**

**za 2014. godinu**

Mirko Žimbrek pita direktora Ivkom-a, gosp. Mladena Stanka, da li je moguće da Ivkom vrši ukop pokojnika što prije, s obzirom da je sad nedavno bio slučaj da je osoba preminula u ponedjeljak, a ukop je izvršen tek u četvrtak.

Mladen Stanko – direktor Ivkom-a d.d. Ivanec: U to vrijeme bilo je devet sprovoda i fizički nije bilo moguće ranije napraviti ukop. Do sada od strane građana nismo imali primjedaba u tom smislu.

Ljubica Friščić pita zašto u Gradu nema blagajne za plaćanje gradskih računa?

Maja Darabuš: Blagajne na koju bi građani mogli plaćati u gradskoj upravi nema već 10-tak godina, zbog prostornih i ljudskih resursa te sigurnosnih razloga ta mogućnost više ne postoji. Do početka 2013. godine Grad je imao sklopljeni ugovor s FINOM te su građani mogli plaćati uplatnice bez provizije pa je grad podmirivao taj trošak FINI. S obzirom da smo poštivali odluku Gradskog vijeća o pokriću manjka prihoda iz ranijih godina i to u dijelu koji se odnosio na smanjenje materijalnih rashoda poslovanja te činjenicu da je 51% prihoda od naknada i poreza koji građani plaćaju se vršilo putem FINE, odluka je bila da se taj ugovor otkaže. Da bi izašli u susret građanima i omogućili plaćanje uplatnice na više različitih mjesta, kod trgovačkih društava, kioska, službe su zatražile doradu programa, uveli smo bar codove, i gotovo 50% je niža naknada nego u FINI koju bi građani trebali platiti.

Milorad Batinić: Uvođenje blagajne bi neminovno nosilo za sobom zapošljavanje minimalno jedne osobe, a morali bi osigurati određenu vrstu zaštite, što u cijelosti poskupljuje trošak rashodovne strane proračuna.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te su jednoglasno donijete

**IZMJENE I DOPUNE PROGRAMA**

**ODRŽAVANJA KOMUNALNE**

**INFRASTRUKTURE ZA 2014. GODINU**

**I.** Ovim Izmjenama i dopunama Programa održavanja komunalne infrastrukture za 2014. godinu mijenja se Program održavanja komunalne infrastrukture za 2014. godinu (''Službeni vjesnik Varaždinske županije'' br. 76/13) na način da glasi:

**1. UVODNE ODREDBE**

**1.1.** Ovim se Programom održavanja komunalne infrastrukture na području Grada Ivanca za 2014. godinu, u skladu s predvidivim sredstvima i izvorima financiranja određuju poslovi i radovi na održavanju objekata i uređaja komunalne infrastrukture koji se podrazumijevaju pod obavljanjem komunalne djelatnosti održavanja čistoće u dijelu koji se odnosi na čišćenje javnih površina, održavanja javnih prometnih površina, čišćenje i održavanje spomenika, održavanja nerazvrstanih cesta, održavanje cesta i javnih površina u gospodarskim zonama, čišćenje kanala i potoka Bistrice, održavanje javne rasvjete i potrošnja električne energije za javnu rasvjetu, prigodno uređenje Grada, održavanje groblja, održavanje igrališta, igrališta za djecu i opreme, te sanacija divljih deponija.

**2. SREDSTVA ZA OSTVARIVANJE PROGRAMA**

**2.1.** Sredstva za ostvarivanje Programa održavanja komunalne infrastrukture u 2014. godini određena su u iznosu od  **2.928.559,55 kuna,** a osigurat će se iz sljedećih izvora:

|  |  |
| --- | --- |
| - komunalna naknada  - naknada za korištenje javnih površina | **2.200.000,00 kuna**  **120.000,00 kuna** |
| * ostali prihodi Proračuna Grada Ivanca | **608.559,55 kuna** |
|  |  |
|  |  |

**3. ODRŽAVANJE KOMUNALNE INFRASTRUKTURE**

**3.1.** Na temelju predvidivih sredstava za ostvarivanje Programa održavanja komunalne infrastrukture, u nastavku se određuju poslovi i radovi na održavanju objekata i uređaja komunalne infrastrukture u 2014. godini po vrsti komunalne djelatnosti, s procjenom pojedinih troškova, kako slijedi:

|  |  |  |  |  |
| --- | --- | --- | --- | --- |
| **Redni broj** | | | **Opis poslova** | **Planirana vrijednost** |
| 1. **ČIŠĆENJE I ODRŽAVANJE JAVNIH POVRŠINA I RADOVI NA UREĐENJU GRADA IVANCA** | | | | |
| 1. RADOVI NA ČIŠĆENJU I ODRŽAVANJU JAVNIH ZELENIH POVRŠINA | | | | |
| 1. | | | Čišćenje i održavanje travnatih površina | 194.599,69 |
| 2. | | | Održavanje ukrasnog i ostalog grmlja | 22.912,50 |
| 3. | | | Održavanje živih ograda | 17.893,75 |
| 4. | | | Uređivanje drveća | 20.395,50 |
| 5. | | | Održavanje cvjetnih gredica i visećih žardinjera | 78.143,75 |
| 6. | | | Održavanje staza i parkovnih elemenata | 18.990,00 |
| 7. | | | Sadnja trajnog raslinja | 124.855,00 |
| 8. | | | Održavanje javnih zelenih površina malčanjem | 56.250,00 |
| 9. | | | Održavanje zelenih površina dječjih igrališta na području Grada Ivanca | 25.000,00 |
|  | | | **U K U P N O:** | **559.040,19** |
| 1. RADOVI NA ČIŠĆENJU I ODRŽAVANJU JAVNIH PROMETNIH POVRŠINA | | | | |
| 1. | | | Ručno čišćenje javno-prometnih površina I. gradske zone | 5.505,50 |
| 2. | | | Ručno čišćenje javno-prometnih površina II. gradske zone | 9.812,81 |
| 3. | | | Ručno čišćenje javno-prometnih površina III. gradske zone | 6.393,75 |
| 4. | | | Svakodnevno pražnjenje košarica za smeće | 30.000,00 |
| 5. | | | Zasijecanje zemljane površine uz rigole prometnica | 1.498,88 |
| **U K U P N O:** | | | | **53.210,94** |
| 1. RADOVI NA ČIŠĆENJU I ODRŽAVANJU SPOMENIKA I SPOMEN-OBILJEŽJA | | | | |
| 1. | | | Čišćenje i održavanje spomenika i spomen-obilježja | 15.000,00 |
| **U K U P N O:** | | | | **15.000,00** |
| **S V E U K U P N O:** | | | | **627.251,13** |
| 1. **ODRŽAVANJE NERAZVRSTANIH CESTA** | | | | |
| 2.1. | | | Šljunčanje nerazvrstanih cesta, strojno planiranje | 133.258,42 |
| 2.2. | | | Čišćenje odvodnih jaraka, iskop zemljanog materijala sa izradom pokosa | 152.437,50 |
| 2.3. | | | Sanacija oštećenog asfalta sa zamjenom tampona, krpanje udarnih rupa nerazvrstanih cesta, izrada muldi | 60.000,00 |
| 2.4. | | | Čišćenje i odštopavanje slivnika od nanosa otpada i mulja, čišćenje cijevnih propusta | 3.000,00 |
| 2.5. | | | Čišćenje nerazvrstanih cesta od nanosa otpada i mulja poslije većih kiša | 7.000,00 |
| 2.6. | | | Popravak šahtova, revizionih okana | 3.000,00 |
| 2.7. | | | Popravak slivnika | 12.250,00 |
| 2.8. | | | Sanacija zacijevljenih kanala oborinskih voda | 24.512,50 |
| 2.9. | | | Zamjena i popravak cijevnih propusta | 10.000,00 |
| 2.10. | | | Popravak betonskih kanalica i rubnjaka | 2.000,00 |
| 2.11. | | | Popravak ograda uz nerazvrstane ceste | 3.000,00 |
| 2.12. | | | Košnja bankina uz nerazvrstane ceste u naseljima | 5.000,00 |
| 2.13. | | | Popravak vertikalne i horizontalne signalizacije | 81.000,00 |
| 2.14. | | | Sanacija manjih klizišta | 10.000,00 |
| 2.15. | | | Zimska služba | 323.812,50 |
| 2.16. | | | Održavanje i uređenje nogostupa i sličnih javno-prometnih površina | 65.000,00 |
| **U K U P N O:** | | | | **895.270,92** |
|  | | | | |
|  | | | | |
| 1. **ODRŽAVANJE CESTA I JAVNIH POVRŠINA U GOSPODARSKIM ZONAMA** | | | | |
| 3.1. | Održavanje cesta i javnih površina u gospodarskim zonama | | | 25.000,00 |
| **U K U P N O:** | | | | **25.000,00** |
| 1. **ČIŠĆENJE KANALA I POTOKA BISTRICE** | | | | |
| 4.1 | | | Čišćenje kanala i potoka Bistrice | 25.000,00 |
| **U K U P N O:** | | | | **25.000,00** |
| 1. **JAVNA RASVJETA** | | | | |
| 5.1. | | | Održavanje javne rasvjete | 312.000,00 |
| 5.2. | | | Potrošnja električne energije za javnu rasvjetu | 950.000,00 |
| **U K U P N O:** | | | | **1.262.000,00** |
| 1. **PRIGODNO UREĐENJE GRADA** | | | | |
| 6.1. | | | Božićno i novogodišnje uređenje Grada | 64.037,50 |
| **U K U P N O:** | | | | **64.037,50** |
| 1. **ODRŽAVANJE GROBLJA** | | | | |
| 7.1. | | | Groblja u Ivancu, Prigorcu, Margečanu i Radovanu | 5.000,00 |
| **U K U P N O:** | | | | **5.000,00** |
| 1. **ODRŽAVANJE IGRALIŠTA, IGRALIŠTA ZA DJECU I OPREME** | | | | |
| 8.1. | | | Održavanje igrališta, igrališta za djecu i opreme | 15.000,00 |
| **U K U P N O:** | | | | **15.000,00** |
| **9. SANACIJA DIVLJIH DEPONIJA** | | | | |
| 9.1. | | Sanacija divljih deponija | | 10.000,00 |
| **U K U P N O:** | | | | **10.000,00** |
| **S V E U K U P N O:** | | | | **2.928.559,55** |

**4. ZAVRŠNE ODREDBE**

**4.1.** Radi efikasnije i racionalnije realizacije Programa, gradonačelnik može izvršiti preraspodjelu sredstava između pojedinih rashoda i izdataka utvrđenih ovim Programom.

**4.2.**  Plan zimske službe za razdoblje 2013./2014. godine, Troškovnik redovitog čišćenja i održavanja javnih zelenih i prometnih površina grada Ivanca za 2014. godinu i Cjenik za radove na održavanju nerazvrstanih cesta i odvodnje grada Ivanca za 2014. godinu sastavni su dijelovi ovog Programa.

**II.** Ove Izmjene i dopune Programa održavanja komunalne infrastrukture za 2014. godinu objavit će se u Službenom vjesniku Varaždinske županije.

**TOČKA 17.**

**Izmjene i dopune Proračuna Grada Ivanca za 2014. godinu**

Uvodno obrazloženje podnijela je Maja Darabuš – pročelnica Upravnog odjela za proračun, financije i gospodarstvo, nakon kojeg je otvorena rasprava.

Vladimir Lacković: Ispred Hrvatske demokratske zajednice upućeno je priopćenje za javnost prema Gradu te medijima. Smatra da je ovaj rebalans nakon određenog vremena u pozitivnom smislu jer se povećavaju prihodi, makar je i ovo dvojbeno da li nakon četiri mjeseca možemo donijeti adekvatnu odluku, a vidimo da je sad 70 ljudi završilo na Zavodu za zapošljavanje. Predlaže da se sredstva s osnova poreza i prireza na dohodak usmjere za nabavu udžbenika za učenike osnovnih škola, prema uzoru na Grad Varaždin koji je donio takvu odluku kako bi olakšali roditeljima jedan veliki izdatak. Smatra da je to prioritet kojeg bi trebalo ozbiljno razmotriti. Odluka Ministarstva obrazovanja je nepotrebna da se ove godine mijenjaju svi udžbenici za osnovne škole, a mi bi na taj način tu nerazumnu odluku ublažili.

Milorad Batinić: U obvezi smo proračun financijski i programski izbalansirati da se zadovolje sve potrebe građana ne samo koje su propisane Zakonom o jedinicama lokalne samouprave, pazeći da se ne naruši i struktura dosadašnjih predlaganja i izvršenja proračuna. Direktno za školstvo se izdvaja cca 783.000,00 kuna, za predškolstvo preko 2,5 milijuna kuna, te smo među vodećima što se tiče samoga izdvajanja, s time da sve što ide za školstvo je izvan propisanih standarda. Porezni prihodi su svega 58%, a ostalo su namjenski prihodi koji se mogu koristiti samo za isključivu namjenu. Vlada je 2010. godine donijela Zakon da udžbenici vrijede 4 godine. Također, u periodu pretpristupnih pregovora s Europskom unijom preuzeli smo određene obaveze usklađivanja knjiga osnovne i srednje škole da moramo poprimiti određene standarde i ugraditi ih. Ove godine mora se ići na izmjenu udžbenika i to je poštivanje zakona. Hrvatska je članica Europske unije, određene promjene od 2010. moraju se ugraditi u nove knjige i to je logičan slijed. Konstatira da od strane Hrvatske demokratske zajednice nije zaprimljen amandman na prijedlog proračuna, već samo priopćenje za javnost. Sugerira da prijedlog treba biti u formalnom smislu u vidu amandmana, a moglo se sazvati i Međustranačko vijeće koje bi razmatralo taj prijedlog. Postoji način i forma na koji način se mogu amandmani predlagati.

Luka Lančić: Smatra da u priopćenju Hrvatske demokratske zajednice postoje informacije koje nisu točnu te šalju javnosti krivu sliku rebalansa. Nije protiv za pomoći ljudima, a naročito u ovim teškim vremenima, ali ne slaže se s načinom na koji je to prezentirano javnosti. Osnovnu školu na području Grada Ivanca pohađa ukupno 1100 djece te bi trebalo osigurati 1,5 milijuna kuna za udžbenike pa bi sva sredstva iz rebalansa trebalo izdvojiti samo za udžbenike, a za realizaciju ostalih programa ne bi ostalo sredstava.

Vladimir Lacković: Stavke proračuna spomenute u priopćenju financijski iznose 800.000,00 kuna i smatra da je upravo to cijena školskih udžbenika za sve učenike, a mislilo se isključivo na porezne prihode koji se rebalansom povećaju.

Ljubica Friščić: Traži pojašnjenje stavke program energetske učinkovitosti obiteljskih kuća.

Maja Darabuš: U proračunu je planirano 500.000,00 kuna subvencija. Projekt je prijavljen Fondu za zaštitu okoliša. Planirali smo sredstva iz državnog proračuna sukladno propozicijama natječaja.

Stanko Rožman: U skladu s propozicijama natječaja kandidirali smo program, ali povratno još nema nikakve informacije od Fonda. Sredstva smo morali planirati rebalansom u slučaju da naš projekt bude odobren, da odmah možemo prići realizaciji projekta.

Mirko Žimbrek: Smatra da bi se međustranačko vijeće trebalo sastati i dogovoriti kod donošenja odluka važnih za Grad. Stav stranke Hrvatske seljačke stranke je da se financiraju udžbenici u cijelosti ili barem djelomično. Iznosi kritiku vezanu na Ivanečke novine jer smatra da se u njima ne piše objektivno, već čitatelji imaju osjećaj da na području Grada Ivanca teče med i mlijeko, a u stvarnosti nije tako.

Milorad Batinić: Apelira da se u slučaju potrebe inicira sastanak međustranačkog vijeća. Ivanečke novine glasila su Grada Ivanca u kojima nastojimo prikazati skoro sve što se financira iz gradskog proračuna, prezentirati našim građanima sportske, kulturne projekte, što se gradi, imamo i savjetodavni dio, povijest Ivanca, ali politike nema u Ivanečkim novima, osim rasprava s Gradskog vijeća i toga ćemo se držati.

Jasenka Friščić: Informira vijećnike da sva djeca čiji su roditelji korisnici zajamčene minimalne naknade, djeca smještena u udomiteljske obitelji te djeca čiji su roditelji lošijeg materijalnog stanja, na zahtjev roditelja odobravaju se sredstva za kupnju udžbenika, tako da djeca lošijeg imovnog stanja nisu zakinuta. Postoje strukture koje su dužne isto isfinancirati.

Čedomir Bračko: Sugerira vijećnicima da probleme koje treba rješavati stave na dnevni red u skladu s Poslovnikom čijih se odredaba treba pridržavati. Kao stranke opozicije imaju poslovničke mogućnosti predlagati točke dnevnog reda. Zna se kojim se načinom daju prijedlozi za izmjenu – to je amandmanom, koji sadržava s kojih stavka bi se skinuo novac, koji iznos te kamo bi se sredstva usmjerila.

Edo Rajh: S obzirom da nema podnijetog amandmana do trenutka dok se o točki dnevnog reda glasa, odnosno predlagatelju nije predložena izmjena, glasovati će se o točki kakva je predložena u primljenim materijalima.

Nakon provedenog glasanja predsjednik Vijeća konstatira da je od 17 nazočnih vijećnika, 11 vijećnika glasovalo „za“, a 6 vijećnika „protiv“, te su sa 11 glasova donijete Izmjene i dopune Proračuna Grada Ivanca za 2014. godinu, KLASA: 400-06/14-01/03, URBROJ: 2186/12-04/16-14-1, koje su u prilogu ovog Zapisnika i njegov su sastavni dio.

**TOČKA 18.**

**Donošenje Odluke o dodjeli javnih priznanja Grada Ivanca za 2014. godinu**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijeta

**O D L U K U**

**o dodjeli javnih priznanja Grada Ivanca za 2014. godinu**

I.

Gradsko vijeće Grada Ivanca dodjeljuje javna priznanja za iznimna dostignuća i doprinos od osobitog značaja za razvitak i ugled Grada Ivanca.

II.

Plakete Grada Ivanca dodjeljuju se:

1. Područna škola Kuljevčica – za izniman doprinos razvitku školstva i odgoju mladih generacija
2. Područna škola Prigorec – za izniman doprinos naobrazbi i odgoju djece te očuvanju izvornih kulturnih vrijednosti
3. Jasenka Friščić, dipl. soc. radnica – za dugogodišnji volonterski rad u socijalnoj skrbi i kulturi
4. Nada Peček – za izniman doprinos razvitku i promidžbi glazbene kulture
5. Branko Lončar – za dugogodišnji volonterski rad i vrijedan doprinos razvoju civilnog društva
6. Stjepan Petak – za izniman doprinos razvoju sportske rekreacije i unapređenje etno-kulture.

III.

Zahvalnice Grada Ivanca dodjeljuju se:

1. Draženka Stančić, prof. i dipl. knjižničarka – za inovativne projekte i entuzijazam u provođenju knjižničnih projekata i suvremenih edukacijskih metoda
2. Zvonko Putar – za nesebičnu pomoć i potporu komunalno-infrastrukturnim radovima i projektima
3. Krešimir - Futura d.o.o. – za nesebičnu pomoć i potporu udrugama civilnog društva
4. Josip Rogina – za dugogodišnji doprinos razvoju kuglačkog sporta u Ivancu
5. Ekipa mladih Gradskog društva Crvenog križa Ivanec – za humanitarni angažman, volonterski rad i promociju pozitivnih građanskih vrijednosti
6. Benyamin Taourirt – za svestranost, marljivost i poticaj izvrsnosti.

IV.

Priznanja Grada Ivanca dodijelit će se na svečanosti Gradskoga vijeća u povodu obilježavanja Dana grada.

V.

Ova Odluka stupa na snagu danom donošenja, a objavit će se u Službenom vjesniku Varaždinske županije

**TOČKA 19.**

**Donošenje Zaključka o osnivanju stvarnog prava na nekretninama u vlasništvu Grada Ivanca i suglasnosti na Aneks Ugovora o međusobnim pravima i obvezama**

Otvorena je rasprava.

Nitko se nije javio za raspravu.

Nakon provedenog glasanja predsjednik Vijeća konstatira da je svih 17 nazočnih vijećnika glasovalo „za“ te je jednoglasno donijet

Z A K LJ U Č A K

1. Gradsko vijeće Ivanec daje suglasnost na prijedlog I. Dodatak Ugovoru o reguliranju međusobnih prava i obveza br.156/08, KLASA: 302-01/08-01/08,URBROJ: 2186/12-02/02-014-10.
2. Ovim zaključkom ujedno se utvrđuje da je na nekretninama označenim kao:

* čkbr. 4937 k.o. Ivanec u naravi cesta, površine 7230 m2
* čkbr. 4900/136 k.o. Ivanec u naravi cesta, površine 2334 m2
* čkbr. 4955/2 k.o. Ivanec u naravi cesta Krčevine, površine 723 m2
* čkbr 4955/1 k.o. Ivanec u naravi cesta Krčevine, površine 3138 m2
* čkbr. 4999/1 k.o. Ivanec u naravi Gospodarska ulica, površine 5580 m2
* čkbr. 4999/2 k.o. Ivanec u naravi Gospodarska ulica, površine 253 m2
* čkbr. 5002/ k.o. Ivanec u naravi Gospodarska ulica , površine 259 m2
* čkbr. 5050 k.o. Ivanec ulica u Gospodarskoj ulici, površine 712 m2
* čkbr. 4957 k.o. Ivanec, u naravi Cesta Krčevina, površine 1503 m2
* čkbr.4971/1 k.o. Ivanec, Gospodarska ulica , površine 30 m2
* čkbr. 4971/4 k.o. Ivanec, Gospodarska ulica , površine 36 m2

temeljem Sporazuma o prijenosu prava upravljanja, građenja i održavanja nerazvrstanih cesta u obuhvatu Poslovne zone Ivanec istok i Industrijske zone Ivanec, KLASA: 302-01/08-01/08, URBROJ: 2186/012-02/12-01/4 a sukladno odredbama Zakona o cestama izvršena uknjižba pravo upravljanja, građenja i održavanja nerazvrstanih cesta na nekretninama u zemljišnim knjigama u korist Poslovna zona Ivanec d.o.o.

1. Sukladno odredbama I. Dodatka Ugovora iz točke I. ovog zaključka na nekretninama u Industrijskoj zoni Ivanec, i to:

* čkbr. 2807 , u naravi cesta Vladimira Nazora,površine 2665 m2
* čkbr. 2787/2,u naravi livada Šarnica,površine 332 m2
* čkbr. 2788/2, u naravi livada Šarnica ,površine 194 m2
* čkbr. 2789/2, u naravi livada Šarnica ,površine 244 m2
* čkbr. 2790/2, u naravi livada Šarnica ,površine 150 m2
* čkbr. 2791/2, u naravi livada Šarnica,površine : 283 m2
* čkbr. 2792/2, u naravi livada Šarnica ,površine 84 m2
* čkbr. 2793/2, u naravi livada Šarnica ,površine 179 m2
* čkbr. 2794/2, u naravi livada Šarnica ,površine 98 m2
* čkbr. 2795/2, u naravi livada Šarnica ,površine 94 m2
* čkbr. 2796/2, u naravi livada Šarnica ,površine 72 m2

u skladu sa odredbama Zakona o cestama (NN br. 84/11, 18/13, 22/13, 54/13, 148/13) izvršiti će se uknjižba pravo upravljanja, građenja i održavanja nerazvrstanih cesta na nekretninama u zemljišnim knjigama za katastarsku općinu Ivanec, u korist Poslovna zona Ivanec d.o.o., Ivanec, Trg hrvatskih ivanovaca 9B, OIB: 87283813100.

1. Ovim zaključkom se ujedno daje suglasnost na prijedlog I. Dodatka Sporazumu o prijenosu prava upravljanja, građenja i održavanja nerazvrstanih cesta u obuhvatu Poslovne zone Ivanec istok i Industrijske zone Ivanec (KLASA: 302-01/08-01/8, URBROJ: 2186/12-02/02-14-11, glede upisa navedenih prava na nekretninama iz točke 2. i 3. ovog Ugovora u korist Poslovna zona Ivanec d.o.o. ., Ivanec, Trg hrvatskih ivanovaca 9B, OIB: 87283813100, u zemljišnim knjigama Općinskog suda u Varaždinu, Stalna služba u Ivancu.
2. Za sklapanje I. Dodatka Ugovoru o reguliranju međusobnih prava i obveza iz točke 1. ovog zaključka i I. Dodatka Sporazumu iz točke 4. ovog zaključka o pravu građenja ovlašćuje se gradonačelnik Milorad Batinić.

Vijećnik Ivan Sedlar u povodu proslave Dana Grada Ivanca poziva vijećnike da oforme ekipu te sudjeluju u humanitarnoj akciji „Ivanec kuha“.

Sve točke dnevnog reda su obrađene pa predsjednik zaključuje rad sjednice.

Dovršeno u 20,32 sati.

ZAPISNIK IZRADILA: PREDSJEDNIK GRADSKOG

Snježana Canjuga VIJEĆA GRADA IVANCA:

Edo Rajh, dipl.oec.